16. 7. 93 De Europæiske Fællesskabers Tidende Nr. L 173/33 KOMMISSIONENS BESLUTNING af 13. juli 1993 i anledning af Spaniens anmodning om, at Kommissionen vedtager at forlænge beskyttelsesforanstaltningerne i henhold til artikel 5 i forordning (EØF) nr. 3577/92 om anvendelse af princippet om fri udveksling af tjenesteydelser inden for søtransport i medlemsstaterne (cabotagesejlads) (Kun den spanske udgave er autentisk) (93/396/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 3577/92 af 7. december 1992 om anvendelse af princippet om fri udveksling af tjenesteydelser inden for søtransport i medlemsstaterne (cabotagesejlads) ('), særlig artikel 5, stk. 1, der fastsætter betingelserne for, hvornår en medlemsstat kan anmode Kommissionen om at vedtage beskyttelsesforanstaltninger i tilfælde af alvorlige forstyr- relser på det nationale transportmarked, som skyldes libe- ralisering af cabotage eller en nødsituation, og ud fra følgende betragtninger : Den 17. februar 1993 vedtog Kommissionen beslutning 93/125/EØF i anledning af Spaniens anmodning om, at Kommissionen vedtager beskyttelsesforanstaltninger i henhold til artikel 5 i forordning (EØF) nr. 3577/92 , hvori der blev givet tilladelse til at udelukke det spanske fastland i et tidsrum af seks måneder, der udløber den 17. august 1993, fra ovennævnte forordnings anvendelses- område med undtagelse af feeder services ; i artikel 5 i beslutning 93/125/EØF fastsættes det især, at der udpeges to uafhængige eksperter, én af Kommissionen og én af de spanske myndigheder, med henblik på udarbejdelse af en fælles undersøgelse af de mulige økonomiske indvirkninger på den spanske søfarts- sektor af liberaliseringen af fastlandscabotagen, på grundlag af hvilken Kommissionen efter anmodning fra Spanien tager situationen op til fornyet vurdering ; i henhold til ovennævnte bestemmelser fik Kommis- sionen forelagt en undersøgelse den 14. juni 1993; den 21. juni 1993 anmodede Spanien formelt Kommis- sionen om at forlænge beskyttelsesforanstaltningerne på de samme betingelser for et yderligere tidsrum at seks måneder fra den 17. august 1993; () EFT nr. L 364 af 12. 12. 1992, s. 7. () EFT nr. L 49 af 27. 2. 1993, s. 88. Kommissionen arrangerede den 24. juni 1993 et møde med henblik på i henhold til den ovennævnte forord- nings artikel 5, stk. 1, at foretage en høring af de andre medlemsstater vedrørende denne anmodning ; på grundlag af en analyse af trafikstrukturen blev det med henblik på undersøgelsen besluttet at foretage analysen af virkningen af liberaliseringen af cabotagen ved at opdele cabotage-markedet efter skibstype og handelsmarkeder, snarere end efter geografiske områder, eftersom liberalise- ringen vil give ensartede virkninger på det geografiske område ; hver af de otte sektorer, som cabotage-markedet blev opdelt i (forsyninger, transport af cement eller klinker med særlige cementfragtskibe, transport af letfordærveligt gods, roll-on/roll-off transport, transport af stykgods i containere, transport af samlegods, transport af tørlast i bulk og transport af kemiske produkter i særlige tank- skibe) blev analyseret med hensyn til den forventede virk- ning af en øjeblikkelig  liberalisering  på dets internationale konkurrencemæssige situation og den forventede virkning af dispensationens forlængelse ; undersøgelsen  viste en ret ufordelagtig  konkur- rencestilling for den spanske cabotage-flåde under bestemmelserne i det spanske generelle skibsregister og under De Kanariske Øers særlige skibsregisters nuvæ- rende bestemmelser i sammenligning med repræsentative udenlandske konkurrenter ; ; det spanske kongelige dekret, der tillader registrering af fartøjer og rederier, der foretager cabotagesejlads, i De Kanariske Øers særlige register, blev godkendt den 11. juni 1993 og træder i kraft den 1. juli 1993, hvilket medfører en omfattende tilpasning af beskæftigelsen og dermed forbundne udgifter med henblik på nye beman- dingsregler ; det er også nødvendigt at gennemføre supplerende lovgiv- ning vedrørende mandskabets antal og større fleksibilitet med hensyn til kravene om mandskabets nationalitet (indført ved Loven om Havne og Handelsflåden af 25. november 1992 for De Kanariske Øers særlige regi- ster); de fiskale og socialsikringsmæssige fordele for rederier og skibe, der er registreret i De Kanariske Øers særlige regi- ster, vil ikke blive indført, før loven om den økonomiske og fiskale ordning for De Kanariske Øer blive vedtaget ;